INTERVJUU
Taevas TV7 rajaja ja tegevjuht Martti Ojares
saab 75-aastaseks.
Ta on eeskuju sellest, mis kõik võib juhtuda,
kui inimene jätab oma plaanid tahaplaanile
ja järgneb Jumala kutsele.
Tere tulemast, Martti, saatesse
ning südamest palju, palju õnne sünnipäeva puhul!
Aitäh!
Päev, mil see saade eetrisse läheb, on ka sinu õige sünnipäeva päev.
Sa oled väiketaluniku poeg Lõuna-Pohjanmaalt
ja sa sündisid jätkusõja ajal.
Võiksid sa palun kirjeldada pisut, millist elu elati su lapsepõlve kodus?
No me olimegi väiketaluniku pere,
kus peeti mõnda lehma ja väikest viisi ka muud karja.
Tol ajal meil veel raadiot polnud.
Alles siis, kui läksin 1. klassi, osteti koju esimene raadio.
Ei olnud ka suurt palju kirjandust ega muud sarnast,
nii et elati üsna looduslähedast elu.
Teil kodus usuti Jumalasse,
mistõttu jaga palun mõnest vaimulikust kogemusest
oma lapsepõlves.
Olin siis 5-7 aastane, kui juhtus midagi,
mida mäletan elu lõpuni.
Olime õhtul külla minemas
ja mind pandi enne seda mõneks ajaks magama.
Mul oli üldse harjumus õhtuti üks väike uinak teha.
Kuid tookordne uinak oli üsna sügav
ja mind aeti üles just keset unenäo nägemist,
kus käisin oma vanavanemate järel.
Ma polnud neid kunagi näinud,
sest nad surid 4 aastat enne minu sündi.
Kuid seal unenäos oli üks keerdtrepp, mis viis taevasse
ja põhjus, miks ma nende järel käisin,
oli eeldavasti selles,
et ma polnud kunagi nende nägusid näinud.
Ma ei mäleta enam, kui kaugel me sellel trepil olime,
sest mind aeti juba üles
ja ma olin maruvihane selle peale,
sest ma olin nii õnnelik seal unenäos,
et pääsen koos vanavanematega taevasse.
Nii et minu kui väikese poisi jaoks oli see enneolematu kogemus
ja ma mäletan seda väga elavalt kuni tänaseni.
Läksid hiljem õppima kaubanduskõrgkooli,
kuna tahtsid saada kaupmeheks.
Sulle on numbrid alati väga meeldinud.
Mis sind nende numbrite juures nii väga köidab?
Ehk on see tingitud mu suguvõsast,
kus nii mu isa kui osad teisedki sugulased
olid kõvad peastarvutajad.
See oskus on mul tänaseni olemas.
Meil maapirkonnas polnud muud kui vaid ühistu kauplus
ja veel mõned väiksemad poed,
kus käisin tihti kaupa ostmas.
Mõtlesin, et see on üks vahva töökoht, kus raha teenida.
Hiljem, kui üritasin kaubanduskõrgkooli sisse saada
ja ka sain,
arvasin, et ökonomistid oskavad hästi kõike pakkida,
mida mina ei oska siiani.
Kuid sa said rakendada oma armastust numbrite vastu
ühel teisel moel.
Su karjäär sai alguse Maksuametis ja jätkus Sanoma OY's,
kus olid tegevdirektori asetäitja.
Mis tunne oli töötada õlg-õla kõrval Aatos Erkko'ga?
Peab tõdema, et Aatos oli omaette tugev isiksus,
kes oli üsna vankumatu oma arvamustes.
Kui olid ta soosik, oli elu muidugi palju lihtsam
ja kui polnud ta soosik, ei saanud tema jutulegi.
Ma õnneks kuulusin esimesse punti,
ehk siis - ütleme nii, et olin tema usaldusisik.
Kuidas kõik su kogemused Sanomas on aidanud sind su töös TV7's?
Näen seda pigem küll selliselt,
et Jumala õnnistus hingas mu üle, kui Sanomas töötasin
ja see andis võimaluse
tutvuda üsnagi laiahaardeliselt Soome meediamaastikuga
ning seal tegutsevate mõjusate inimestega.
See kõik jätkus aga ka siis, kui olin juba pensionile jäämas.
Helsingi telekanali tegevjuhina töötas üks minu kunagistest alluvatest,
kes oli usklik
ja kõik see aitas kaasa TV7 jõudmisele kaabeltelevisiooni.
Helsingi telekanali juhtkonna liikmed olid mu endised kolleegid,
nii et teatud moel oli see pinnas juba Jumala poolt ette planeeritud.
Sanomas töötades said sa ka Soome presidendilt teenetemärgi,
kuid kõigi su tööaastate kõige tähendusrikkam asi,
mis puudutas su isiklikku elu,
oli see, et sinust sai usklik.
Milline oli see kõige suurem muutus,
mida su usklikuks saamine endaga kaasa tõi?
See toimus 1991. aasta juunis.
Ütleksin nii, et suurim muutus oli see, et kõik muutus.
Põhimõtteliselt küll.
Väärtushinnangud ja elu sisu muutusid mitmel erimoel.
Ühtlasi täitis Jumal mu südame kirjeldamatu armastusega.
Seetõttu ütlesin juba tookord,
et kui peaksin jätma oma tegevdirektori asetäitja koha
ning olema lihtsalt usklik,
siis ma oleks seda ka teinud,
sest see oli minu jaoks palju olulisem, kui kajääriredelil edasi pürgimine.
Nii aga ei läinud, vaid sa jäid oma ametisse edasi
ja olid selles väga edukas kuni pensionile jäämiseni.
Sa oled majandusspetsialist,
kuid pensionile jäädes läksid kaasa projektiga,
millel ei tundunud olevat mingit majanduslikku alust.
Sa hakkasid täiesti nullist rajama kristlikku telekanalit
ja seda kõike vaid seetõttu,
et tahtsid olla sõnakuulelik Jumala kutsele.
Kirjelda seda hetke,
kui ootasite TV7 esimese saate eetrisse minekut.
Mis tunne sind valdas?
See oli 15. detsembril, 2003.
Meie koju Tapiolasse olid kogunenud mõned innukad toimetajad,
et üheskoos näha, kas see saade läheb k 19.00 eetrisse.
Lisaks sellele veel ka raamatupidaja ja juhatuse liikmed abikaasadega.
Nii et olime kõik põnevil sellest, kas kanal hakkab tööle või ei?
Vaid minut enne k 19.00 oli ekraan veel täiesti pime.
Me peamajas esines mingeid tehnilisi probleeme,
nii et külmajudinad käisid ikka üle, mõeldes, kas saade ikka tuleb või ei?
Kuid k 19.00 tuli pilt ette, kõlas Soome hümn
ja selle taustal tõusid luiged lendu.
Kõik läks kui valatult
ja see esimene 2-tunnine saade läks ideaalselt korda.
Peale seda aga on kanali tegevus kasvanud 20'ne kordselt.
Saaksid sa palun jagada mõnest imest või märgist,
mis annab kinnitust sellest, et Jumal on seda kanalit edasi viinud.
Me alustasime Helsingi kaabelvõrgus
ja pääsesime sealt edasi ka tasulistesse võrkudesse,
mis tol ajal tähendas küll seda,
et nende vaatajaskond oli üsna olematu.
Kuid umbes 3 aastat peale seda,
helistas mulle juunikuus ühe meie operaatorfirma tegevjuht
ja küsis mu käest, kas istun ikka kindlana tooli peal?
Ütlesin, et istun jah - oma arvuti ääres.
Ta ütles, et kõik Soome kaabelvõrkude operaatorid
olid pidanud Hämeenlinnas maha ühe strateegilise koosoleku,
kus oli arutluse all,
millised kanalid lisada põhikanalite hulka?
Ja siis otsustanud, et TV7 peab olema ka üks põhikanal
ning selles osas pole rahas üldse küsimus.
Ehk siis, ma poleks osanud uneski ette näha,
et pääseme kaabelvõrkude põhikanaliks.
Siinkohal on oluline mainida,
et 55% Soome majapidamistest kuulub kaabelvõrku,
nii et meile avanes tohutu uks soomlaste kodudesse.
See on tõeliselt julgustav ime.
On sul veel mõnda taolist näidet? Kasvõi kahte.
Üsna algusaegadel, kui meil polnud veel õieti midagi,
mindi kahe kaameraga üht inimest intervjueerima.
Läksime minu autoga,
kuhu kogu filmimismeeskond koos oma kaameratega ära mahtus.
Samas saime kõik aru, et niimoodi jätkata pole võimalik
ja me vajame kas suuremat autot või isegi minibussi.
Kuid meil polnud selleks raha.
Seetõttu otsustasime hakata palvetama,
et saada endale see minibuss.
Tagasi kontorisse jõudes läks Mirja posti tooma,
tulles tagasi kahe ümbrikuga.
Üks neist oli arve, mida juba ootasingi,
kuid teine oli Ameerikast, mille sees oli tšekk
ja mille eest saime endale sendi pealt osta selle minibussi.
See oli suur Jumala ime.
Teine väga huvitav näide.
Olime esimesed 3,5 aastat Pasilas,
kuid need ruumid jäid meile väikeseks ja me vajasime uusi ruume.
Olin sellele ikka aegajalt mõelnud,
kuid kord kodus olles pani Jumal mu südamele mõtte:
"Tee arvuti lahti ja hakka otsima uusi ruume."
Nii ma siis tegin, kuigi polnud kunagi varem seda teinud
Jõudsin omadega Helsingi kesklinnas olevate pindadeni
ja arvutasin välja, kui palju pinda me vajaksime.
Sisestasin vastavad andmed ja hakkasin sirvima.
Kõige esimese koha osas, mis mulle silma jäi,
ma tundsin, et see on see
ja siin me nüüd oleme olnud - 10 aastat.
Peab tõdema, et see oli küll Jumalast,
kuna see on olnud väga hea koht me jaoks.
Otsustades hakata rajama TV7't maksku, mis maksab,
oli tegu ikka väga suure otsusega.
Eriti veel sulle kui majandusinimesele.
Mõeldes tagasi sellele otsusele
ja kõigele, millest siiani on läbi mindud,
siis mida kõike see on sinult nõudnud, mida sa tookord ei osanud oodata?
Võib öelda, et see on nõudnud minult sisuliselt kõik.
Olles koos Mirjaga seda tööd paarisrakendina teinud,
tundub üha enam ja enam,
et isegi oma koduseid asju ei saa väga korraldada,
kuna seda tööd on rohkem, kui oleme võimelised tegema.
Nii et see on nõudnud väga palju.
Mainisid siin ennist Mirjat.
Oled öelnud, et su abikaasa Mirja on sulle lausa eluliselt tähtis tugi
ja ilma temata sa seda ei suudaks.
Millistes olukordades vajad sa Mirja tuge kõige rohkem?
Eks tõuse ja mõõne ole olnud erinevaid
nii nagu probleemegi.
Kui kogu töö käib vaid usu põhiselt,
siis mingi hetk tekkib ikka küsimus:
"Jagub mul ikka piisavalt usku kõigeks, mis tarvis?"
Ja kui siis mingi hetk tundub, et su oma usk on viimse piiri peal,
siis teine - antud juhul Mirja, on see, kes palvetab
ja hüüab Jumala poole või laulab ülistuslaule,
mis aitab taas koondada oma usku.
Mis selles töös on äärmiselt oluline.
Ütleksin nii, et ega keegi meist ei suudaks üksinda midagi teha.
Kolmekordne lõng on ikka tugevam,
nii et kui on üks abielupaar
ja Jumal kolmanda lõngana nendega koos,
siis peetakse ka vastu.
Lisaks Mirjale on ka toetajad su kõrval.
On nii neid, kes on aastaid toetanud,
kui ka neid, kes alles viimastel aastatel liitunud.
Mida TV7 toetajad su jaoks tähendavad?
Igal hommikul, kui me pangaseisu vaatan,
ma õnnistan neid inimesi.
Tunnen sealt juba paljusid nimesid, kuigi pole neid inimesi kunagi näinud.
Mõtlen ka sellele,
et isegi, kui keegi annetab väikese summa,
siis see meenutab seda lesknaise ohvrit Piiblist
ja on kindlasti annetatud läbi palvetades ja kogu südamest.
Nii et see tähendab mu jaoks palju.
Usun, et nad on ka meie eestpalvetajad.
Neid on ju kümneid tuhandeid ja nemad hoiavadki meid koos.
Küsisin meie TV7 meeskonnalt, mida nemad sinust arvavad
ja nad vastasid järgnevalt:
"Martti, oled kui laevavaht, kes näitab suunda, kuhu minna."
"Oled enesekindel ja aukartustäratav."
"Oled usaldusväärne ja turvaline."
"Sul on hea huumorimeel."
"Elad usus ja kui Püha Vaim sind õhutab,
liigud julgesti Püha Vaimu poolt näidatud suunas."
Kuidas need kirjeldused tunduvad?
Imekaunilt.
Loodetavasti ma siis ka olen seda kõike.
Ütleksin nii,
et usus käimine on midagi sellist,
kus sa organisatsiooni juhina näed küll kogu ettevõtte logistikat
ja kõike sellega seonduvat,
kuid teisalt jälle, kuna me eksisteerime tõesti vaid tänu annetustele,
siis nende kahe kokkupanek on tõeline väljakutse.
Meile kõigile.
Aga kuidas sa neid siis ühildad?
Oma varasemas töökohas sa koostasid eelarveid
ja ennetasid paljusid asju ette.
Praeguses hetkes tuleb aga võtta ka riske,
kui Püha Vaim nii ütleb,
mistõttu kuidas sa kasutad oma ärivaistu TV7 töös?
Kõige esimeses prohvetlikus sõnas, mille TV7 kohta üldse sain
ja mis kinnitas mu enda nägemust,
ütles Jumal, et küsiksin kõiki asju Tema käest
ja mitte inimeste käest.
See on olnud väga oluline nõuanne kogu sellel teekonnal.
Nii et nägemus on kõige ees
ja juhtimisand on kui vahend, mille kaudu seda kõike edasi viia.
Kuid äärmiselt oluline on uskuda, et Issand on selle kõige taga
nagu Kaalepki ütles.
See on see.
Ma ei tee seda tööd iseendale ja omas jõus,
vaid kogu au selle eest kuulub Jumalale.
Jumal on see, kes on selle võimaluse avanud
ja Tema ka varustab ning viib seda kõike edasi.
Minu asi on vaid kuulda ja mõista, mis see Jumala tahe on.
TV7 programm on nende aastate jooksul
palju muutunud.
Paljud saated tulevad väljaspoolt ja paljusid tehakse me oma stuudios.
Kuna sina aga oled see, kes otsustab lõpuks TV7 kava üle,
siis millele see kõik tugineb
ja millist suunda oled kavandanud kogu TV7 programmile?
See kõik taandub sellele,
millele me kõige esimesedki saated tuginesid
ja selle keskne mõte on see, et Jeesus Kristus on Issand.
See on kogu asja tuum.
Ja sellest omakorda tuli meie slogan: "Kui sisu on tähtis."
Kui Jeesus Kristus on kõige sisu ja tuum
ja kõik koondub selle ümber,
keskendudes ka päästele, mis on tähtis,
siis see on see suund.
Mida lähemal sellele hoiame, seda parem,
nii nagu on ka hea hoiduda "äärealadele" kaldumast.
Sa töötad palju,
kuid kuidas lõõgastud, kui sul on vaba aega?
Jumal on kinkinud meile armsa suvekodu Lohjansaares,
mis sai ehitatud 2002. aastal.
See on see koht, kus veedame oma nädalavahetused
ja suvel ka pikemad ajad.
Seal on rahu ja järv ning kogu ümbritsev loodus,
mis on tõeline Jumala kingitus,
võimaldudes meil taanduda linna melust ja kärast.
Sulle meeldib ka metsatööd teha?
Jaa, olen elus päris palju mootorsaega toimetanud,
nii et see kunst on mul käpas.
Kuid mulle meeldib kõik, mis paneb liigutama
ja neid võimalusi on seal palju.
Räägid sageli sellest, kui oluline see on,
et igal inimesel oleks isiklik suhe Jumalaga
ja et see suhe oleks lähedane.
Milline on sinu lemmik aeg ja koht, kus võtta vaikset aega Jumala ees?
See on hommikuti, sest ma olen alati olnud varane tõusja.
Ärkan sageli juba poole viie, viie ajal,
veetes lihtsalt tunni voodis, Jumala ligiolus olles.
Seejärel aga toimetan pangaülekannete- ja asjadega.
Nii et see on üks selline aeg ja koht.
Kuid üks koht, kus Jumal muinuga veel sageli räägib,
on kas dušši all olles või habet ajades.
Need on kohad, kus olen kuulnud Temalt palju,
kuigi Jumal võib kõneleda kus ja millal iganes.
Kuid igal juhul on see koht, kus ma olen üksinda.
Kirjelda mõnda hetke,
kus oled saanud võimsa sõna Jumalalt,
mis on eeldanud ka mõne suure sammu tegemist TV7 osas.
Kust sa tead, et nüüd on üks suur korraldus Jumalalt?
Kuidas sa selle ära tunned?
No kõige värskem näide selle kohta on Nebesa TV7,
mille sünnilugu läheb tagasi mõne aasta tagusesse novembrisse.
See oli olnud mu südamel
ja olime ka Mirjaga rääkinud venekeelsest kanalist
või üldse sellest, kas minna Venemaale?
Kuid ühel hommikul, u 8.00 paiku, kui olin arvuti taga tööd lõpetanud,
kogesin korraga väga selget õhutust,
et nüüd on vaja alustada selle venekeelse kanaliga.
See tõusis nii selgesti esile ja ma nägin seda mõtet nii kirkana,
et polnud muud võimalustki kui öelda: "Muidugi me teeme seda!"
Ja kuigi ma oma olemuselt olen kalkuleerija,
kes arvestab alati ka kõigi kuludega,
siis samas, kui selline õhutus tuleb, ei arvuta sa enam midagi
ja sa hakkad pigem mõtlema, kuidas edasi minna.
Lõplik otsus tuli samal ajal, kui laienesime ka Rootsi.
Olime selle kohta ka juba kinnitusi saanud,
kuid mina olin see, kes ehk venitas nii aasta-paari jagu.
Kuniks olin üks hetk saunas ja võtsin leili
ja Jumal näitas mulle, et me läheme esmalt Rootsi
ja levime seejärel edasi interneti teel.
Nii et kõik need juhised Jumalalt tulevad ootamatult.
Kuid nad tulevad selliselt, et su sees on üks tugev rahu
ja selge arusaamine kogu loost.
Sel sügisel oli sul ühel varahommikul eriline kogemus Jumala armastusest,
millest oled jaganud ka TV7 uudistelehes.
Ütlesid, et see oli nii võimas,
et sa pole kunagi varem midagi sellist kogenud.
Kuidas on see muutnud su vaatenurka või elu tervikuna?
Mu jutlused muutusid sellest.
Mõistsin esimest korda iga viimse kui ihurakuga,
mis on Jumala armastus
ja kuidas see on seotud armastuse kaksik-käsuga.
Sellega, kuidas ma võin armastada Jumalat,
kuna Tema on mind enne armastanud.
Ja selle armastusega võin ma omakorda armastada oma ligimest.
See oli kui selline vedel, raske rüü, mis langes mu üle
ja milles oli nii erakordselt hea olla,
et mõtlesin, et kui selline tunne valitseb ka taevas,
siis tahan sinna kohe minna.
Usun, et me sageli vaid loeme armastusest
ja ka mõistame seda,
kuid see on siiski rohkem kui mõistuse teadmine me jaoks.
Kui sa aga koged seda armastust iga oma ihurakuga,
siis ka mõistad, millega on tegelikult tegu.
Kuidas see kogemus on sind mõjutanud
nii igapäevaselt, kui ehk teatud otsuste tegemiselgi?
See on see sama teema,
et valgus ja kirkus vastanduvad pimedusega.
Ehk siis ma ammutan sellest valgusest ja kirkusest,
mis sädelevad Kristuses.
Me peame mõistma üha enam kõike Kolgatal toimunut
ja Kristuse võitu.
See on see kõige olulisem arusaam, mida sellest kogemusest sain.
Küsiksin ka TV7 tuleviku kohta.
Milline visioon või nägemus sul selles osas on?
Minult on sageli küsitud, mida me järgmisena teeme?
Millisele maale suundume ja mis üldse saab veel sündima?
Kuid ma olen alati öelnud, et ma ei tea.
Jah, on teatud asju, mida ma ootan
ja ma loodan südamest, et Soomes tärkaks ärkamine.
Võimalik, et see tuleb läbi valu, kuid see tuleb ja saab olema võimas.
See, mis puudutab TV7't, siis ma usun,
et TV7'l saab olema märkimisväärne roll selles ärkamises.
Oleme saanud selle kohta ka teatud prohvetlikke sõnumeid.
Usun, et Jumalal on kõik kontrolli all,
kuid Ta ei saa rääkida meile neist asjadest ette,
kuna see pole nii oluline.
Kõige olulisem on vaid järgida Teda ja käia Tema tahtes.
Kuid Tema järgimisel on kahtlemata oma hind.
Millist hinda sa oled maksnud kõigi nende aastate jooksul?
No näiteks täna ja eile,
mil tegime vahetult enne selle saate tegemist
oma teist saadet "Teel koos Martti ja Mirjaga",
tabas mind tohutu valu nii õlga kui poolde kaela.
Seda lausa nii, et arvasin, et saate tegemine tuleb ära jätta.
Kuid kui see saade algas, kadus ka valu.
Nii et see on ühtpidi üks vaimne sõda.
Nii minu kui Mirja kogemus on,
et niipea, kui hakkame jagama inimestele evangeeliumi,
aktiveerub ka hingevaenlane.
Talle ei meeldi see.
Ta on tulnud, et tappa, hävitada ja varastada,
mistõttu ta ei taha näha kedagi päästetud saamas.
Seetõttu peame varustama end sõjavarustusega,
millest Efeslaste kirjas räägitakse.
Peame igal hommikul rüütama end selle võitlusrüüga
ja isegi, et hingevaenlane ründab ikka,
ei suuda ta siiski takistada Jumala plaanide täitumist.
Oled avaldanud soovi,
et kõikvõimalikud kingitused-annetused su juubeliks
saaks suunatud TV7 Iisraeli töö toetuseks,
pannes ülekandel märgusõnaks "Martti 75".
Miks sa just nii otsustasid?
Sest ma näen,
et kui Jumal täitis mind 2007. a armastusega Iisraeli vastu
ja avas ka võimalused sealse stuudio rajamiseks jne.,
siis ma olen näinud, et Iisraeli õnnistamine
on toonud tohutult olulise õnnistuse TV7'le.
Tean, et neil lõpuaegadel
on peamiseks võitlusväljaks Templimägi Jeruusalemmas.
Iisraellased on Jumala valitud rahvas
ja Piibel ütleb meile,
et need, kes õnnistavad Iisraeli, saavad ka ise õnnistatud.
Seetõttu näen ka, et Soome,
kus elab palju Iisraeli armastavaid inimesi ja sõpru,
et see võib olla üks põhjus, miks ärkamine algab just Soomest.
Ja Iisraeli ning Soome suhe mängib selles väga olulist rolli.
Meil on nüüd veel mõni minut jäänud,
mistõttu, kuidas oleks, kui palvetaksid oma sünnipäeva auks
kõigi TV7 vaatajate ja toetajate eest,
neid ka õnnistades.
Sest nagu ütlesid - nad on TV7 jaoks väga tähtsad.
Kas sa palvetaksid palun?
Armas Taevane Isa, ma tänan Sind,
et minul ja Mirjal on olnud eriline eesõigus
rajada TV7 telekanal.
Me ei tea, mis Sul veel on varuks tuleviku jaoks,
kuid me täname Sind selle eest
ja kõigi inimeste eest,
kes on leidnud selle kanali kaudu tröösti ja tervenemist,
kuuldes samas tõde kõige Lähis-Idas toimuva kohta
ja üldse kõige maailmas toimuva kohta,
kus kristlasi ka taga kiusatakse.
Aitäh Sulle, Jeesus,
et oled läkitanud meile nii paljusid eestpalvetajaid
ja vaatajaid, kes on tänulikud me eest.
Nii paljud teist on öelnud, et ilma TV7'ta ei jaksaks eladagi.
On imeline kuulda,
et oleme vahendajaks Jumala suures töös
ja saame anda oma osa Jumalariigi laiendamisse
kõige selle läbi,
mida Jumal on andmas sellele sugupõlvele.
Ja kuigi tänapäeva maailmas taganetakse palju Jumalast,
oled Sina, Jeesus Kristus, siiski Issand
ja Sul on oma giideonlaste armee,
kes viib julgelt edasi Sinu sõna ka kaasaja meediavõimaluste kaudu.
Olge te kõik väga õnnistatud, Jeesuse nimel.
Aamen.
Aitäh, Martti, selle intervjuu eest
ja ma soovin sulle ilusat sünnipäeva õhtut
ja õnnistatud uut eluaastat.
Aitäh! - Aitäh!
Tõlge: Anne-Ly Raukas